Source: http://www.csmploiesti.ro/2016/02/26/doar-portarii-n-au-marcat/
Timestamp: 2019-12-12 02:03:34+00:00

Document:
Doar portarii n-au marcat! | CSM Ploiesti
Home / Handbal / Doar portarii n-au marcat!
februarie26februarie 26, 2016
Handbalistele de la CSM Ploieşti au făcut un nou meci bun în Sala Sporturilor Olimpia, reuşind să se impună, în această seară, fără emoţii, în faţa tinerelor jucătoare de la „U”-Alexandrion Cluj-Napoca. A fost 35-21 la final, după 19-10 la pauză, la capătul unei partidei în care fetele noastre s-au desprins rapid şi i-au permis antrenorului Neven Hrupec să folosească mai mult „aripa tânără” din lot, care a răspuns convingător, cu goluri şi handbal de calitate.
Repriza secundă a semănat cu un meci de antrenament, diferenţa crescând constant chiar dacă antrenorul echipei noastre a încercat diverse formule în special în faza de atac. Rând pe rând, au apărut pe teren şi tinerele Boştină, Caraşol sau Mitrescu, îmbucurător fiind faptul că toate şi-au adus contribuţia la victoria din această seară cu câte un gol. De altfel, toate cele 13 jucătoare de câmp folosite de Neven Hrupec au reuşit să înscrie măcar o dată în partida de astăzi, performanţă notabilă şi bună pentru moralul echipei înaintea ultimei părţi a sezonului, în care se doreşte revenirea între primele cinci echipe ale campionatului. A fost, până la urmă, 35-21 pentru CSM Ploieşti, care reuşeşte, astfel, să pună presiune pe formaţiile din faţa sa, anunţând un final de sezon în care va încerca să urce măcar un loc în ierarhia Ligii Naţionale.
Meciul de astăzi a fost unul special pentru extrema stângă a echipei noastre, Alexandra Caraşol, care a „schimbat prefixul”, împlinind 20 de ani. Antrenorul Neven Hrupec i-a făcut cadou… 10 minute de joc, introducând-o pe teren în minutul 50, iar Alexandra a reuşit, la rându-i, să-şi facă singură un cadou, înscriind, în minutul 55, primul său gol în Liga Naţională. La mulţi ani, Alexandra!
Cu prilejul partidei din această seară, CSM Ploieşti a organizat şi o acţiune de strângere de fonduri pentru tânăra Adriana Iliescu, o handbalistă în vârstă de 23 de ani care a evoluat pentru echipa de amatoare Victoria Bucureşti. Ea se confruntă cu o gravă problemă medicală şi are nevoie de o sumă mare de bani pentru a fi supusă unei operaţii în Germania, astfel că spectatorii prezenţi la partida cu Universitatea Cluj au putut dona bani prin intermediul unei urne instalate la intrarea în Sala Sporturilor Olimpia. După meci, urna cu banii adunaţi a ajuns în posesia fetelor de la CSM Ploieşti, care au contribuit, la rându-le, cu diverse sume, iar luni, „căpitanul” echipei, Mihaela Tivadar, va face o depunere într-unul din conturile deschise pe numele Adrianei Iliescu.
Cei care vor să o ajute pe Adriana pot face donaţii în următoarele conturi:
CSM Ploieşti – „U”-Alexandrion Cluj-Napoca 35-21 (19-10)
CSM Ploieşti: Tatalovic – Florea (2 goluri), Dmitrovic (9, 1 din „7 metri”), Tivadar (2), Burtea-Shutska (2), N. Tudor (6), Farcău (3). Au mai jucat: E. Şerban, A. Dumitru – Chiricuţă (2 goluri, 1 din „7 metri”), Balaban Curtean (1), Vasilescu (2), Sheiko (3), Boştină (1), Caraşol (1), Mitrescu (1). Antrenor: Neven Hrupec.
„U”-Alexandrion: Măzăreanu – Boian (2 goluri), L. Popa (2), Tetean (1), Chintoan (2), I. Ivan (3), Vălean (1). Au mai jucat: Enache, Prodan – Laslo (4, 2 din „7 metri”), Dindiligan (1, 1 din „7 metri”), Biriş (3), Severin (1, 1 din „7 metri”), Vasiliu, Cînţa. Antrenor: Carmen Amariei.
Aruncări de la „7 metri”: 2/0 ratate – 5/1 ratată (Tetean).
Eliminări „2 minute”: 4 (Burtea-Shutska, Florea, Tudor – 2) – 2 (I. Ivan – 2).
Galerie foto: CSM Ploieşti – „U”-Alexandrion Cluj-Napoca 35-21 (19-10)!O firmă specializată continuă lucrările la gazonul de pe „Ilie Oană”!

References: CSM 
 CSM 
 CSM 
 CSM 
 CSM 

CSM 

CSM 
 CSM